

de Cristina Radu și Răzvan Luțac

Un anunț sub forma de dreptunghi roșu a răsărit în multe spații din Sectorul 5.

Pe panou scrie: „Începând cu data de 03.06.2019, 34 de locuri de joacă și parcuri, inclusiv acesta, vor intra, succesiv, în procedura de reabilitare și modernizare. Ne cerem scuze pentru disconfortul creat și vă asigurăm că lucrările vor fi realizate la cele mai înalte standarde de calitate și în cel mai scurt timp posibil. Copiii noștri merită tot ce e mai bun! Daniel Florea, Primarul Sectorului 5”.

Când te uiți pe SEAP (Sistemul Electronic de Achiziții Publice), descoperi că SC Amenajare Edilitară și Salubrizare S.A., companie a Primăriei Sectorului 5, a atribuit două contracte uriașe: în total, 255 de milioane de lei ambele, echivalentul a 54 de milioane de euro.

Urmărește cel mai nou VIDEO Știri VIDEO/ Cadou inedit pentru Dana Rogoz la aniversarea de 35 de ani. „O mare parte din banii noștri vor intra în restaurarea unei case de patrimoniu”

Rezultă 1,58 de milioane de euro pe fiecare spațiu, ceea ce înseamnă că tocmai se nasc cele mai scumpe locuri de joacă, în cel mai sărac sector al Bucureștiului.



Un bătător de covoare, viitor părculeț

Unele spații sunt mai mari, cum ar fi parcurile Sebastian, Pecineaga ori Romniceanu. Însă ele nu vor fi refăcute în întregime, ci doar locurile de joacă.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Multe dintre cele 34 de amplasamente, pe care Libertatea le-a vizitat pe rând, sunt extrem de mici, înghesuite.

Este cazul viitorului loc de joacă din strada Prundului. Practic, spațiul de lângă bătătorul din spatele Pieței Nicky Scorpion e unul dintre locurile în care primăria va investi o sumă însemnată.

PRUNDULUI – spațiul de lângă bătătorul de covoare din spatele Pieței Nicky Scorpion

Au început să ridice plăcuțele

Altele, cum este părculețul din strada Caporal Anghelina Ivan, sunt mici pâlcuri de copaci, care vor fi, probabil, defrișați.

Se adaugă locuri improprii, în care amplasarea unei zone de joacă e dificilă prin dimensiuni, precum părculețul Ana Davila, unde se află mormântul acesteia și al soțului ei, dr. Carol Davila.

ANNA DAVILA – un părculeț minuscul situat în vârful dealului Cotroceni, de jur împrejurul mormintelor familiei Davila

Costul refacerii celor 34 de spații costă aproape un sfert din cât s-a cheltuit pentru ridicarea Arenei Naționale din Capitală!

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Ieri, după ce Libertatea a trimis o solicitare către Primăria Sector 5, mai multe plăcuțe au fost ridicate. „Azi le-au luat cu o mașină, în ea erau mai multe plăcuțe”, le-au spus oamenii reporterilor care au vizitat amplasamentele două zile la rând. Numai că Libertatea le fotografiase deja, loc cu loc.

Florea a pasat răspunsul către subordonați

Ce a răspuns Primăria pentru Libertatea? „Suntem în măsură să vă comunicăm faptul că toate informațiile vă pot fi furnizate, conform competențelor, în calitate de autoritate contractantă, de către S.A. Amenajare Edilitară și Salubrizare S.R.L., societate având ca unic acționar Consiliul Local Sector 5”.

Practic, Daniel Florea a pasat rezolvarea către SRL-ul din subordine. Care a promis că va oferi azi un răspuns.

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

Aceeași firmă: Star Pro Center INTL

De partea cealaltă, firma care a primit contractele e abonată la lucrări cu sectorul 5 al Capitalei. Se numește Star Pro Center INTL, cea care, la începutul anului, era cap de afiș în altă investigație a ziarului.

Star Pro Center INTL primise 13 milioane de euro pentru anveloparea a 46 de blocuri din sector. Compania e condusă de Nicoleta Diaconescu, cea al cărei contact apărea, în urmă cu 6 ani, în anunțuri de angajări pentru videochat. “Era numărul unei foste asociate”, răspundea, atunci, Diaconescu pentru Libertatea.

În aprilie, Nicoleta Diaconescu notifica prin avocați ziarul să nu mai publice nimic despre firma ei! „VĂ INTERZIC DEPLIN reproducerea (…) oricăror informații legate de persoana mea, de viața mea privată și profesională, de activitatea mea”.

Întrebată care sunt detaliile contractului de 53 de milioane de euro pentru amenajarea spațiilor de joacă, firma Star Pro Center INTL nu a răspuns.



Harta parcurilor din sectorul 5

SEBASTIAN – cel mai important parc din Rahova are două locuri de joacă mari

ALEEA BACĂU – părculeț între blocuri, cu bănci rupte și un fost loc de joacă

ANTIAERIANĂ – zonă verde aflată lângă intersecția Drumul Sării, singura ce pare toaletată recent

BALTAGULUI – spațiu aflat între blocurile de lângă Liceul Ion Barbu, plin de buruieni

BÂRCĂ – părculeț deja existent, cu aparate montate în ultimul deceniu, aflat aproape de artera omonimă din Rahova

BASARABILOR – spațiu cu aspect nou, atât locul de joacă arată îngrijit, cât și băncile sunt noi

CAPORAL ANGHELINA – pătrat minuscul în care se află 10 copaci, între blocurile de pe străduța cu același nume

DR. CLUNET – spațiu verde aflat peste drum de parcul Eroilor, aflat în reabilitare după extinderea metroului

DUMBRAVA NOUĂ – spațiu aflat la câteva zeci de metri de părculețul Bârcă, foarte mic și înghesuit

DUNĂVĂȚ – părculeț aflat între cartierele Rahova și Ferentari, cu leagăne, într-adevăr, învechite

EROII SANITARI – parcul de lângă UMF Carol Davila, loc care arată decent, dedicat studenților

EROU PETRE TĂTARU – spațiu aflat lângă rețeaua de țevi care merge în paralel cu șos. Giurgiului

FERENTARI 3A – părculeț care, la fel ca multe altele, pare refăcut în urmă cu puțini ani

FERENTARI 23 – un colț verde aflat lângă scara cu numărul 1 a blocului din zonă

FERENTARI – KAUFLAND – peste stradă de Ferentari 23, lângă un hipermarket, leagăne și tobogan ruginite

HUMULEȘTI – unul dintre cele mai mari parcuri din listă, fără garduri pe unele laturi

ION CREANGĂ – colț verde aflat în spatele blocurilor situate peste drum de Catedrala Mântuirii

LACUL PLOPULUI – probabil cel mai mic spațiu, de circa 4 pe 15 metri, aflat lângă o stație Apa Nova

MĂNESCU – părculeț aflat aproape de Eroii Revoluției, un spațiu simplu, fără loc de joacă

MINIPARC FERENTARI – mic spațiu verde aflat aproape de Piața Ferentari, unde mai există un parc

NĂSĂUD – părculeț aflat în spatele blocurilor din apropierea Pieței Chirigiu

PECINEAGA – unul dintre părculețele mai mari din program, unde există spațiu de joacă

PIAȚA FERENTARI – loc de joacă deja existent și realizat în urmă cu puțini ani

PLOPENI – teren viran, nu au fost nici măcar defrișate buruienile

PODUL GIURGIULUI – părculeț aflat lângă un bloc, cu leagăne ruginite și un însemn aruncat pe dos

ROMNICEANU – cel mai cunoscut parc dintre cele amintite, însă nici el nu foarte mare, aflat în panta Cotroceniului

SF. ELEFTERIE – spațiul verde din fața bisericii cu același nume, din zona Eroilor

SIRENELOR / SABINELOR – triunghiul verde de la intersecția celor două străzi din cartierul Uranus

ȘTEFAN VODĂ 10 – spațiu de-un scrânciob și 4 leagăne între parcările de la margine de Ferentari

THOMA IONESCU – singurul spațiu disponibil pe strada care începe lângă Parcul Romniceanu

URDĂREANU – parc deja existent lângă șoseaua Panduri

MĂGUREI – Singurul loc pe care reporterii Libertatea nu l-au reperat, pentru că parcul de la capătul străzii, singurul spațiu verde din zonă, face parte din șoseaua Giurgiului, care aparține sectorului 4. Și este deja reabilitat de primarul Băluță!

Citește și:

Locuri de joacă la 1,5 milioane de euro bucata! Daniel Florea, primarul PSD al Sectorului 5, cheltuie 54 de milioane de euro ca să amenajeze 34 de părculețe﻿

Tolo: Patroana firmei favorite a primarului Florea spune că i s-a reziliat contractul de 53 de milioane de euro pentru locurile de joacă! Dacă achiziția era corectă, de ce s-au panicat și au anulat-o?!

Cui i-a dat primarul sectorului 5 peste 13 milioane de euro pentru anveloparea blocurilor. Traseul incredibil al femeii: în 2012 făcea angajări pentru videochat, în 2019 a pus mâna pe contract printr-o firmă-fantomă!

Cum răspunde patroana firmei care va izola blocurile din sectorul 5: „Numărul din anunțul de videochat l-am achiziționat în 2014. Și tot atunci, coincidență, am întâlnit și persoana al cărei mail apare în anunț”

Patroana de 13 milioane are off-shore în Seychelles! Libertatea continuă seria dezvăluirilor despre persoana care administrează firma ce va anvelopa blocurile din sectorul 5 al Capitalei

Contract nou pentru firma care „a dat un tun” de 13 milioane de euro cu anveloparea blocurilor: Patinoare din plastic „pe care nu se alunecă”!



PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop Urania | Previziuni astrologice pentru perioada 26 septembrie – 2 octombrie 2020. Luna Plină în Berbec | VIDEO URANISSIMA